# கிம் கர்தாசியன்

## தொழில் வாழ்க்கை

### தொடர்ந்து வெளிப்பாடு (2011-2016)

2011 ஆம் ஆண்டில், கர்தாஷியன் தனது மூன்றாவது நறுமணத் திரவியமான "கோல்ட்"- ஐயும் அத்துடுடன் *டால்ஹவுஸ்* என்ற ஒரு புதினத்தையும் தனது சகோதரிகளான கோர்ட்னி மற்றும் க்ளோ ஆகியோருடன் இணைந்து வெளியிட்டார். 2012 இல், *ஈ!* கீப்பிங் அப் வித் கர்தாஷியன்ஸ் இரண்டு கூடுதல் பருவங்களுக்கு புதுப்பிக்கப்பட்டது, ஒரு ஒப்பந்தம் $50 மில்லியன் மதிப்புடையது என்று தெரிவிக்கப்பட்டது. அந்த ஆண்டு, கர்தாஷியன் தனது நான்காவது நறுமணத் திரவியமான "ட்ரூ ரிஃப்ளெக்ஷன்" ஐ வெளியிட்டார், அதை அவர் விளம்பரப்படுத்த டிரெஸ் ஃபார் சக்ஸஸ் நிறுவனத்துடன் இணைந்து பணிபுரிந்தார். அவரது ஐந்தாவது தயாரிப்பு, "கிளாம்", இது டெபென்ஹாம்ஸ் என்ற நிறுவனம் விற்பனை செய்தது. டைலர் பெர்ரி என்பவர் எழுதி, தயாரித்து, இயக்கிய டெம்ப்ட்டேசன்: கன்பெசன்ஸ் ஆப் அ மேரேஜ் கவுன்சிலர் என்ற காதல் திடைப்படத்தில் கிம் கர்தாசியன் இலட்சியவாதியான ஒரு சிகிச்சையாளரின் சக ஊழியராக நடித்தார். இந்த படம் ஒரு மிதமான வெற்றியைப் பெற்ற போதிலும், உலகளவில் 53.1 மில்லியன் அமெரிக்க டாலர்களை வசூலித்தது. இப்படம் எதிர்மறையான விமர்சனங்களைப் பெற்றது. கிம் கர்தாஷியன் மோசமான துணை நடிகைக்கான ராஸ்ஸி விருதை வென்றார்.
சிட்னி<nowiki/>யில் கர்தாசியன்]]
கர்தாசியன் ஜூன் 2014 இல் ஐபோன் மற்றும் ஆண்ட்ராய்டு அலைபேசிகளுக்கான *கிம் கர்தாஷியன்: ஹாலிவுட்* என்ற அலைபேசி விளையாட்டை வெளியிட்டார். இந்த விளையாட்டின் நோக்கம் ஹாலிவுட் நட்சத்திரம் அல்லது நட்சத்திரமாக மாறுவதாகும். இந்த விளையாட்டு இலவசமாக விளையாடக்கூடிய மாதிரியை ஆதரிக்கிறது. அதாவது விளையாட்டை இலவசமாகப் பதிவிறக்கம் செய்யலாம். ஆனால் விளையாட்டில் உள்ள உருப்படிகளுக்கு கட்டணம் வசூலிக்கப்படுகிறது. இவ்விளையாட்டு வெளியான முதல் ஐந்து நாட்களில் 16 லட்சம் அமெரிக்க டாலர்களை வசூலித்தது.  
2014 இல் பேப்பர் இதழின் குளிர்கால வெளியீட்டில் கிம்கர்தாசியன் ஜீன் பால் கௌட் என்பவர் எடுத்த கிம் கர்தாசியனின் பின்புறத்தை நிர்வாணமாகக் காட்டும் ஓர் புகைப்படம், *பிரேக் த இன்டர்நெட்* என்ற தலைப்பிட்டு, அதன் அட்டைப்படத்தில் வெளியிடப்பட்டது . இது சமூக மற்றும் பாரம்பரிய ஊடகங்களில் கணிசமான கருத்துக்களை உருவாக்கியது. ஒரு டைம் இதழ் எழுத்தாளர் இப்படத்திற்காக கிம் கர்தாசியனை மோசமாக விமர்சித்தார். இருப்பினும்,சாதாரண நாளில் 25,000 மாக இருந்த பேப்பர் இதழின் வலைப்பக்கப் பார்வை 15. 9 மில்லியனாக உயர்ந்தது.  
2015 மே- இல் கர்தாசியன் தன்னை சுயமாக எடுத்த புகைப்படங்களின் 325 பக்க தொகுப்பான செல்பிஷ் என்ற புத்தகத்தை வெளியிட்டார். இது விமர்சகர்களிடமிருந்து நேர்மறையான விமர்சனங்களைப் பெற்றது, *தி டெலிகிராப்* கேட் பிரவுன் இதை "எதிர்பாராத விதமாக வெளிப்படுத்துகிறது" என்று விவரித்தார். அந்த ஆண்டு, அவர் வோக் ஸ்பெயினின் ஆகஸ்ட் இதழின் அட்டைப்பட மாதிரியாகவும் தோன்றினார். மேலும் கிமோஜி என்ற iOS சாதனங்களுக்கான ஈமோஜி தொகுப்பினை வெளியிட்டார்.  
நவம்பர் 2016 வாக்கில், சிபிசி மார்க்கெட்ப்லேஸ் மற்றும் பிரபல ஒப்புதல் நிபுணர்களுடனான நேர்காணல்கள் படி, கிம் கர்தாசியன் இன்ஸ்டாகிராம், முகநூல் மற்றும் டுவிட்டரில் அழகு சாதனப் பொருட்களான இடுப்பு பயிற்சிக் கருவிகள் , பற்கள் வெண்மையாக்கிகள் மற்றும் கோகோ கோலா போன்ற பொருட்களுக்கும் நன்கு அறியப்பட்ட அறக்கட்டளைகள் ஆகியவற்றைப் பற்றியும் அவர் பதிவிட்ட ஒவ்வொரு இடுகைக்காகவும் குறைந்தது 300,000 அமெரிக்க டாலர்கள் செலுத்தப்பட்டதாகக் கூறப்படுகிறது. பிசினஸ் இன்சைடர் பின்னர் அவரது கட்டணம் ஒரு இன்ஸ்டாகிராம் பதிவுக்கு சுமார் 720,000 அமெரிக்க டாலர்கள் என்று மதிப்பிட்டது. பொழுதுபோக்குத் தரவு அவரது இடுகைகளின் மதிப்பு அதைவிடச் சற்று குறைவாக இருப்பதைக் குறிக்கிறது என்றாலும், செய்திகளில் அவரது வழக்கமான அம்சங்கள் எந்தவொரு கணக்கிடப்பட்ட இன்ஸ்டாகிராம் விளம்பரம் செய்யப்பட்ட இடுகை விலையையும் விட பிரீமியம் கோர அனுமதிக்கிறது.